Beschwerde wegen überhöhter Frachtsätze
Material: papyrus
Place: Arsinoites
Categories: Eingabe
Beschwerde
überhöhte Gebühren (Fracht)
παρὰ Κρονίωνος Πακήβκεως τοῦ Ἁρπο
κρατίωνος ἱερέως ἀπολυσιμος ἱεροῦ λο
γίμου κώμης Τεπτύνεως καὶ διαδόχου προ
φητείας τοῦ αὐτοῦ ἱεροῦ, ὕβριν οὐ τὴν τύ
χουσαν παθων ἀπὸ Κρονίου τινὸς ἀνθρώ
που τολμηροῦ. ἔχει δὲ οὕτως. ἑαυτὸν γὰρ 
ἀνέσεισεν εἰς τὸ ἀπαιτῆσαι ναῦλα τοῦ ἐ
φʼ ὅρμον κατακομιζομένου τῆς κώμης 
πυροῦ καὶ ἀντὶ τοῦ διδομένου ὑπʼ αὐτοῦ ναύ
λου ἑκάστου σάκκου  ιθ αὐτὸς τοῦ σάκκου 
ἀπαιτεῖ τῇ ἑαυτοῦ τόλμῃ καὶ ἀναιδείᾳ ὅ
λους  λ. καὶ ἐγὼ οὖν ἀποδοὺς ὧν ἐμέ
τρησα τὸ συναγόμενον πρὸ[ς] ὃ καὶ αὐτὸς 
ἐξωδιάζει, κἀμὲ βουλόμεν[ο]ς ἐργολαβῆ
σαι, κατʼ ἐμὴν ἀπουσίαν ἐπῆ[λ]θʼ ἐν τῇ οἰκίᾳ 
μου καὶ ὕβριν τὴν ἀνωτάτην ἐποίησεν 
ἐπὶ τοσοῦτον ὥστε καὶ παιδ[ί]σκας μου ἐν 
μέσῃ πλατείᾳ ἀποδῦσαι τὰς περὶ αὐτὰς 
αἰσθῆτας· οὐκ ἀρκεσθεὶς ἐπὶ τούτοις ἀλ
λὰ καὶ ἠργολάβησεν αὐτάς. καὶ δὴ παραγε
νομένου μου καὶ περὶ τούτων λογοποι
ουμένου πρὸς αὐτόν, ἀνεπιστρεπτήσας 
τῇ αὐτῇ τόλμῃ ἐπειράθη καὶ πρὸς ἐμὲ 
χρήσασθαι. ὅθεν κατὰ τὸ ἀναγκαῖον ἐπιδί
δωμι καὶ ἀξιῶ ἐπεξελθεῖν σε τοῖς ὑπʼ αὐ
τοῦ αὐθάδως διαπεπραγμένοις καὶ ὦ βεβοηθημένος.  διευτύχει.